Vha vhonala sa mubvumbedzwa a re na lunyadzo. A vha na thonifho kha vhamusanda. Vha ri vha musanda ndi mutukana vhe khoroni. Vha sema Vho-Matidze vhane vha vha muhulwane khavho phanda ha Vhamusanda. Vha rwa Vho-Matidze phanda ha Vhamusanda. Musi mita i tshi dzudzanya mafhungo a kumalele kwa Mukovhelwa na kwa hanzwamarumbi, zwi a anzela u itea uri muthu wa ha mmeni a no khou itelwa aya mafhungo a kombetshedzee u sokou tenda nangwe a sa pfani nao. Naho Mulayo wa U anganedzwa ha Mbingano dza Tshirema u tshi bula uri u pfana na zwi no khou bvelela zwa kumalelwe ndi fhungo ihulwane vhukuma mbinganoni dzohe dza tshirema, kumalele kwa Mukovhelwa na kwa hanzwamarumbi ku nga vha ku sa weli Mulayoni uyu muswa ngauri a si kumalele kuswa. Hu fanela u sikwa milayo ya tshipentshela u itela u tsireledza vhafarisi vha no iwana vhe mbinganoni dzo raliho, fhedzi-ha, ho no i vha na milayo ine ya bula uri kumalele kwo ralo-ho a ku nga o anganedzwa.